Rakettforbud har ikke hjulpet mot de alvorligste øyeskadene
2013/14: 15 skader - 7 alvorlige og 8 moderat alvorlige 2012/13: 17 skader - 5 alvorlige og 12 moderat alvorlige 2011/12: 16 skader - 4 alvorlige og 12 moderat alvorlige 2010/11: 17 skader - 6 alvorlige og 11 moderat alvorlige 2009/10: 10 skader - 3 alvorlige og 7 moderat alvorlige 2008/09: 10 skader - 5 alvorlige og 5 moderat alvorlige 2007/08: 21 skader - 6 alvorlige og 15 moderat alvorlige 2006/07: 20 skader - 3 alvorlige og 17 moderat alvorlige 2005/06: 28 skader - 6 alvorlige og 22 moderat alvorlige Definisjoner på skadetypen: Alvorlig øyeskade: Er forventet å gi betydelig synsreduksjon. Moderat alvorlig øyeskade: Kraftig akutt skade, men er ikke forventet å gi betydelig synsreduksjon. Hvor mange som fikk lettere øyeskader vet man ikke, for det føres det ikke statistikk over. Kilde: Haukeland universitetssykehus Forbudet mot styrepinner har fått ned det totale antall skadde etter nyttårsfyrverkeri. Det er også færre materiell skader nå enn før. Antallet personer med de mest alvorlige øyeskadene er derimot på samme nivå som før forbudet. Det viser statistikk VG har gått gjennom. - Det er synd at man ikke har klart å få ned antall øyeskader. Vi ser at de som blir skadet på øynene ikke bruker beskyttelsesbriller. Å gjøre det er en billig forsikring dersom noe går galt, sier Siri Hagehaugen. Hun er avdelingsleder enhet for eksplosiv sikkerhet i Direktoratet for samfunnssikkerhet og beredskap (DSB). De kjører en holdningskampanje på brillebruk i år. - Målet er at det skal bli like innlysende å ta på seg slike briller som det er å bruke sikkerhetsbelte i bilen, sier Hagehaugen. SE VIDEO: Filmet fyrverkeri med dronekameraNyttårsaften 2008/2009 var den første etter forbudet mot raketter med styrepinner. Det året og året etter var det færre skader totalt, men på samme nivå som årene før når det gjelder de mest alvorlige øyeskadene. Etter de første to årene med forbud har også antallet moderat alvorlige skader steget igjen. - Jeg er ikke overrasket over at det ikke har gått mer ned. De første årene trodde mange at det var innført totalforbud, så det var nok rett og slett litt mindre forbruk da, sier overlege ved øyeavdelingen på Haukeland sykehus, Nils Bull. Han fører hvert år statistikk over antall øyeskader som følge av fyrverkeri landet rundt. I fjor var det flere av mest alvorlige skadene, som fører til betydelig synsreduksjon, enn noen annen gang så langt tilbake som VG har fått statistikk (se egen tabell). - Det er ulikt hvordan det går med de som er mest alvorlig skadet. To av de syv i fjor måtte fjerne øyet umiddelbart, og har nå glassøye. Det er uansett unødvendig at vi skal skade 15 øyne hvert år. Det kommer vi til å gjøre i år også. Garantert, sier Bull.Overlegen forteller at over 90 prosent av de som blir skadet er menn. En fjerdedel av dem under 18 år. Veldig mange er beruset. - Det er en tendens at mennene, som er de ivrigste brukerne, er dårligst på å bruke vernebriller. Samtidig står konene 100 meter unna med briller på. Det er flott at de gjør, men det hadde vært bra om de som har større riskio også bruker briller, sier Bull, som har et sterkt ønske om totalforbud. - Offentlig fyrverkeri er både tryggere og flottere å se på. Alternativt mener han all som håndterer fyrverkeri burde blitt avkrevd å ta kurs i pyroteknikk og at det blir forbudt å skyte opp fyrverkeri dersom man har drukket alkohol. - Nyttårsaften er den dagen politikerne med åpne øyner opphever forbudet mot bruk av fyrverkeri, og tillater berusede, ukvalifiserte personer å håndtere eksplosiver i store folkemengder, sier Bull.Statistikken for andre personskader ser derimot bedre ut etter forbudet mot pinneraketter. Ifølge DSB var det 65 prosent færre slike skader i fjor sammenlignet med de rekordhøye tallene siste året før forbudet kom. Siri Hagehaugen er klar på hva som er årsaken til denne nedgangen: - Jeg er overbevist om at det er forbudet mot de gamle pinnerakettene. - Er totalforbud et aktuelt tema? - Det man sa når man innførte forbudet mot pinneraketter var at man skulle se hvordan skadestatistikken utviklet seg. Det har vært en positiv utvikling, så per i dag er det ingenting som tilsier at man skal innføre totalforbud. Men folk må huske at man også må behandle bakkebatteriene med respekt.Ifølge Anders Sture i Norsk Pyroteknisk Bransjeråd blir det solgt fyrverkeri for rundt 300 millioner kroner nå får nyttårsaften. Sture sier bransjen nå er glade for forbudet som kom i 2008 når man ser virkningene av det. - Det har vært en suksess. Nå har vi sikre og stabile fyrverkeriprodukter, sier Sture. At antallet øyeskader ikke går ned er noe bransjen ifølge ham «river seg i håret» over. - Vi deler ut gratis beskyttelsesbriller til alle som handler fyrverkeri, og det følger med bruksanvisning for hvordan man skal bruke batteriene. Leser og følger man bruksanvisningen skal det ikke oppstå noen problemer, men så har du jo alltid noen som misbruker alt., sier Sture. Nytt av året er at det også blir delt ut en rundt 30 cm lang tennstav gratis til alle kjøpere. Denne gjør det enklere å antenne fyrverkeriet uten å ha noen kroppsdel over batteriet.
Nyttårsaften skyter vi opp fyrverkeri for rundt 300 millioner kroner. Det vil føre til alvorlige øyeskader for en rekke nordmenn.